กฎกระทรวงกำหนดค่าธรรมเนียมตามกฎหมายว่าด้วยการกีฬาแห่งประเทศไทย พ.ศ. 2559
ประกาศวันที่ 2016-08-11

content: กฎกระทรวง กำหนดค่าธรรมเนียมตามกฎหมายว่าด้วยการกีฬาแห่งประเทศไทย พ.ศ. ๒๕๕๙
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติการกีฬาแห่งประเทศไทย พ.ศ. ๒๕๕๘ รัฐมนตรีว่าการกระทรวงการท่องเที่ยวและกีฬาออกกฎกระทรวงไว้ ดังต่อไปนี้
content: ให้กำหนดค่าธรรมเนียม ดังต่อไปนี้ (๑) ใบสำคัญแสดงการจดทะเบียน จัดตั้งสมาคมกีฬา ฉบับละ ๑,๐๐๐ บาท (๒) ใบแทนใบสำคัญแสดง การจดทะเบียนจัดตั้งสมาคมกีฬา ฉบับละ ๒๐๐ บาท (๓) ใบอนุญาตให้เป็นสมาคมกีฬา แห่งจังหวัด ฉบับละ ๒,๐๐๐ บาท (๔) ใบอนุญาตให้เป็นสมาคมกีฬา ที่ใช้คำว่า “แห่งประเทศไทย” ฉบับละ ๒,๐๐๐ บาท (๕)
content: ใบอนุญาตอย่างอื่น นอกจาก (๓) และ (๔) ฉบับละ ๑,๐๐๐ บาท (๖) การตรวจหรือคัดเอกสารเกี่ยวกับ สมาคมกีฬา ครั้งละ ๕๐ บาท (๗) การขอให้คัดและรับรอง สำเนาเอกสารเกี่ยวกับสมาคมกีฬา ครั้งละ ๕๐ บาท
content: ให้ไว้ ณ วันที่ ๒๐ มิถุนายน พ.ศ. ๒๕๕๙ กอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคหนึ่ง แห่งพระราชบัญญัติการกีฬาแห่งประเทศไทย พ.ศ. ๒๕๕๘ บัญญัติให้รัฐมนตรีว่าการกระทรวงการท่องเที่ยวและกีฬามีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัติ จึงจำเป็นต้องออกกฎกระทรวงนี้